***1. Napirendi pont***

***ELŐTERJESZTÉS***

***Csabdi Község Önkormányzat Képviselő-testületének***

***2022. január 18. napjára összehívott***

***soron kívüli, nyílt ülésére***

***Az előterjesztés címe és tárgya:***

***Csabdi Község Önkormányzat TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt kapcsán a hőszükséglet számítás alapján keletkezett visszafizetési kötelezettség rendezése***

***A tárgykört rendező jogszabály:***

* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*

***Előterjesztő: Huszárovics Antal polgármester***

***Az előterjesztést készítette: Magyar Judit pályázati ügyintéző***

 ***Tisztelt Képviselő-testület!***

*Csabdi Község Önkormányzat a 2017. évben elnyert Energetikai korszerűsítés pályázat keretein belül napelem rendszer kiépítését valósította meg közintézményein (Iskola, Óvoda, Hivatal). A TOP-3.2.1-15-FE1-2016-00021 azonosítószámú projekt keretében beszerzett és beépített kazánok összegének egy része azonban nem elszámolható költség.*

*(A TOP-3.2.1-15 Felhívás projektjeiben csak az épület hőszükségletének megfelelő teljesítményű hőtermelő berendezések költsége számolható el, sem az indokolatlanul túlméretezett, sem tartalék berendezések beépítése nem támogatható tekintettel arra, hogy azok a Felhívás céljainak teljesüléséhez nem járulnak hozzá.)*

*A hőszükséglet számítás szerint az Iskola épület hővesztesége 29,1 kW*

*A beszerzett kazánok (2 db) teljesítménye 46,3 kW*

*Az egyik kazán a vezérkazán, a másik tartaléknak került beszerzésre és beépítésre.*

*Számításaink szerint (mely számítás az előterjesztésem melléklete) a kivitelező WHT Mix Kft. bruttó 46 904 765 Ft értékű vállalkozási szerződéséből elszámolható bruttó: 45 546 624 Ft, a nem elszámolható összeg pedig bruttó 1 358 141 Ft.*

*Amíg ezen összeg visszafizetésre nem kerül, addig a projekt zárása sem törtéhet meg, ezért javaslom az 1.358.141,-Ft összeg visszafizetését.*

*Kérem, szíveskedjen a Tisztelt Képviselő-testület az előterjesztést megtárgyalni és a határozati javaslatot elfogadni.*

*Csabdi, 2022. január 12.*

 *Huszárovics Antal*

 *polgármester*

***Határozati javaslat:***

***Csabdi Község Önkormányzat Képviselő-testületének***

***/2022. (I. 18.) határozata***

***Csabdi Község Önkormányzat TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt kapcsán a hőszükséglet alapján keletkezett visszafizetési kötelezettség rendezése***

*Csabdi Község Önkormányzat Képviselő-testülete úgy határoz, hogy a TOP-3.2.1-15-FE1-2016-00021. azonosítószámú „Energetikai beruházás Csabdi Községben” tárgyú projekt keretében elvégzett hőszükséglet számítás és a beszerzett kazán teljesítménye közötti különbözet összegét és a tartalék kazán beszerzési árát önerőként bevonja. A keletkezett 1.358.141,-Ft, azaz Egymillió-háromszázötvennyolcezer-egyszáznegyvenegy forintot a 2022. évi költségvetésében önerőként elkülöníti és a visszafizetést a döntést követően azonnal teljesíti.*

*Határidő: azonnal*

*Felelős: Huszárovics Antal polgármester*